Cum a evitat Roman Abramovici să plătească taxe de zeci de milioane de dolari pentru flota lui de superiahturi
O investigație desfășurată de The Guardian, BBC, Biroul de Jurnalism de Investigație, Der Spiegel și ZDF a dezvăluit cum o schemă offshore a ajutat companiile deținute de oligarhul rus Roman Abramovici să evite taxe de zeci de milioane de dolari. Detaliile au fost descoperite în documentele Cyprus Confidential, reprezentând cea mai mare scurgere de informații din industria financiară offshore a insulei mediteraneene.